Eucharitinae

Eucharitinae er en gruppe som hører til blant parasittvepsene og er en underfamilie i ordenen vepser. Gruppen omfatter rundt 350 kjente arter fordelt på 50 slekter. De fleste lever i tropene. Det er funnet 15 arter i Europa, men familien går neppe så langt nord som Norge. Eucharitidene er parasitoider som angriper maur.

 Utseende 
Små, mørke snylteveps, gjerne metallfargede. De virker pukkelryggede med en høyt hvelvet forkropp og en bakkropp som er nokså liten og festet til forkroppen med en tynn stilk. Kroppen er hard og kraftig skulpturert, thorax har ofte bakoverrettede pigger eller kroker. Hodet er nokså lite, og slutter tett til kroppen slik at det dekker pronotum. Antennene er mer eller mindre trådformede hos hunnene, kamformede hos hannene. Beina er slanke, vingene avrundede uten synlige vingefrynser. Forvingen er noe fortykket ved fremkanten og har et lite vingemerke (pterostigma), ellers ingen årer. Bakkroppen er flattrykt fra sidene, nokså liten, ofte trekantet sett fra siden, og er festet til forkroppen med en lang og tynn stilk (petiolus).
Hunnens eggleggingsrør er ganske kort og stikker ikke påfallende ut bak bakkroppen.

 Levevis 
Eucharitidene er parasitoider som angriper larver og pupper av maur (Formicidae). Hver parasittlarve utvikler seg i én maurlarve og spiser denne helt opp før den selv klekkes. Hunnene legger svært mange (opptil 15 000) knøttsmå egg på planter, enten boret inn i plantevevet eller i naturlige sprekker i planten (for eksempel knopper eller bladfester). Fra disse eggene klekkes knøttsmå (ca. 0,13 mm lange), slanke, harde larver, såkalte planulae. Disse har en sugekopp bakerst til å feste seg til passerende maur. Planula-larvene er svært aktive og i alle fall noen av dem kan hoppe. De henger seg fast på passerende arbeidsmaur for å bli ført tilbake til tua. Det er uklart om de aktivt leter etter maurene eller bare sitter og venter på at de skal passere. Bare en liten del av de mange larvene lykkes med dette. Om larven finner en maur, blir den fraktet tilbake til tua på mauren, der slipper den seg av og lever resten av larveperioden som parasitoid på maurens avkom. Planula-larven borer seg inn i en maurlarve og forvandler seg til en mer konvensjonell larve, men vokser ikke noe særlig før verten forvandler seg til en puppe. Da går eucharitide-larven til angrep på maurpuppen og spiser den etter hvert helt opp før den selv forpupper seg. Etter klekking blir de voksne snyltevepsene noen tid inne i maurtua. De får da være i fred for maurene, trolig fordi de etterligner maurkoloniens feromoner.

 Systematisk inndeling 
Inndelingen følger .

 ordenen vepser, (Hymenoptera)
 gruppen stilkvepser, Apocrita 
 gruppen Proctotrupomorpha 
 gruppen Chalcidoidea
 familien Eucharitidae Walker, 1846
 underfamilien Eucharitinae Walker, 1846 – 352 arter i 50 slekter, den eneste underfamilien som forekommer i Europa
 stammen Psilocharitini Heraty, 2002
 slekten Neolosbanus Heraty, 1994 - 16 arter, Sørøst-Asia og Australia
 slekten Palaeocharis Heraty & Darling, 2009 - fossil slekt fra baltisk rav
 slekten Psilocharis Heraty, 1994 - 9 arter, vidt utbredt i Gamle verden
 stammen Eucharitini Heraty, 2002
 slekten Ancylotropus Cameron, 1906 - 6 arter, Asia
 slekten Apometagea Heraty, 2002 - én art, Australia
 slekten Athairocharis Heraty, 2002 - to arter, Sør-Afrika
 slekten Austeucharis Bouček, 1988 - 14 arter, Australia
 slekten Babcockiella Heraty, 2002 - fire arter, Afrika
 slekten Carletonia Heraty, 2002 - én art, Panama
 slekten Chalcura Kirby, 1886 - 29 arter, Asia og Australia
 slekten Cherianella Narendran, 1994 - seks arter, Afrika
 slekten Colocharis Heraty, 2002 - tre arter, Sør-Amerika
 slekten Cyneucharis Heraty, 2002 - én art, Tanzania
 slekten Dicoelothorax Ashmead, 1899 - to arter, Sør-Amerika
 slekten Dilocantha Shipp, 1894 - fem arter, Mellom-Amerika
 slekten Eucharis Latreille, 1804 – 47 arter, Gamle verden, 12 arter i Europa, Mellom- og Sør-Europa
 slekten Eucharissa Westwood, 1868 - fem arter, Afrika
 slekten Galearia Brullé, 1846 - to arter, Sør-Amerika
 slekten Hydrorhoa Kieffer, 1904 - sju arter, Afrika
 slekten Isomerala Shipp, 1894 - tre arter, Amerika
 slekten Kapala Cameron, 1884 - 21 arter, Amerika og Afrika
 slekten Lasiokapala Ashmead, 1899 - én art, Brasil
 slekten Latina Koçak & Kemal, 2008 (synonym Laurella Heraty, 2002- fire arter, Sør-Amerika 
 slekten Leurocharis Heraty, 2002 - én art, Australia
 slekten Lirata Cameron, 1884 - seks arter, Sør-Amerika
 slekten Liratella Girault, 1913 - én art, Sør-Amerika
 slekten Lophyrocera Cameron, 1884 - sju arter, Amerika
 slekten Mateucharis Boucek & Watsham, 1982 - tre arter, Afrika
 slekten Mictocharis Heraty, 2002 - én art, Madagaskar
 slekten Mimistaka Heraty, 2002 - én art, Sør-Afrika
 slekten Neolirata Torréns & Heraty, 2013 - tre arter, Sør-Amerika
 slekten Neostilbula Heraty, 2002 - én art, Madagaskar
 slekten Obeza Heraty, 1985 - åtte arter, Amerika
 slekten Parakapala Gemignani, 1037 - tre arter, Sør-Amerika
 slekten Parapsilogastrus Ghesquière, 1946 - fem arter, Asia og Australia
 slekten Pogonocharis Heraty, 2002 - én art, Indonesia
 slekten Pseudochalcura Ashmead, 1904 - 14 arter, Amerika
 slekten Pseudometagea Ashmead, 1899 - åtte arter, Nord-Amerika
 slekten Rhipipalloidea Girault, 1934 - to arter, Australia og Ny-Guinea
 slekten Saccharissa Kirby, 1886 - fire arter, Asia og Australia
 slekten Schizaspidia Westwood, 1835 - 29 arter, Asia og Australia
 slekten Stilbula Spinola, 1811 – 37 arter, Gamle verden, to arter i Mellom-Europa
 slekten Stilbuloida Bouček, 1988 - to arter, Australia
 slekten Striostilbula Bouček, 1988 - én art, Australia
 slekten Substilbula Bouček, 1988 - fire arter, Australia
 slekten Thoracantha Latreille, 1825 – tre arter, Sør-Amerika, én art er funnet i Danmark (innført?)
 slekten Thoracanthoides Girault, 1928 - én art, Australia
 slekten Tricoryna Kirby, 1886 - 15 arter, Australia
 slekten Zulucharis Heraty, 2002 - sju arter, sørlige Afrika

 Referanser 

 Kilder 
 Natural History Museum, Universal Chalcidoidea Database 
 Fauna Europaea, utbredelsesdatabase over europeiske dyr:  
 Ottesen, P.S. (1993, revidert 1999) Norske insekter og deres artsantall. NINA utredning 55: 1-40. 
 van Noort, Simon (uten dato) WaspWeb - Eucharitine wasps of Africa and Madagascar 

 Eksterne lenker 


Kategori:Eucharitidae